………………..napirend

Előterjesztve: Közoktatási, Közművelődési,

 Sport és Informatikai Bizottsághoz

**E L Ő T E R J E S Z T É S**

**a Képviselő-testület 2019. február 19 -ei rendes ülésére**

**Tárgy:** Javaslat Budapest Főváros II. Kerületi Önkormányzat Képviselő-testületének a helyi önkormányzati költségvetési szerveknél foglalkoztatott közalkalmazottak, munkavállalók illetményéről és egyéb juttatásairól szóló 35/2017.(X.27.) önkormányzati rendelet módosítására

Készítette ……………………………………Ötvös Zoltán

 Intézményirányítási Osztályvezető

Egyeztetve:…………………………………….Fermin Antonio Pineda

 Gazdasági Igazgató

…………………………………… Dankó Virág Alpolgármester

Látta: …………………………………… .dr. Szalai Tibor Jegyző

 ………………………………………… dr. Murai Renáta Jegyzői Igazgató

A napirend tárgyalása zárt ülést nem igényel.

**Tisztelt Képviselő-testület!**

Budapest Főváros II. Kerületi Önkormányzat Képviselő-testülete első alkalommal 2001-ben alkotott rendeletet az intézményeiben foglalkoztatott közalkalmazottak illetményeiről és egyéb juttatásairól, majd 2017-ben - az időközben bekövetkezett jogszabályváltozásokra is tekintettel - szükségessé vált annak teljes felülvizsgálata, így került megalkotásra a jelenleg is hatályos, a helyi önkormányzati költségvetési szerveknél foglalkoztatott közalkalmazottak, munkavállalók illetményéről és egyéb juttatásairól szóló 35/2017.(X.27.) önkormányzati rendelet.

A rendelet jelen előterjesztésben javasolt módosításait a 2019. január 1-jén hatályba lépő jogszabályváltozás teszi szükségessé.

A módosítások következtében a közalkalmazottakat hátrány nem éri, továbbra is biztosítottak számukra a közalkalmazottak jogállásáról szóló 1992. évi XXXIII. törvényben, illetve a végrehajtásáról szóló kormányrendeletekben megfogalmazott juttatásokat meghaladó – az Önkormányzat által biztosított – többletjuttatások.

AKözoktatási, Közművelődési, Sport és Informatikai Bizottság elnöke a bizottság véleményét a testületi ülésen szóban ismerteti.

Kérem a Tisztelt Képviselő-testületet az előterjesztés megvitatására és a rendelet elfogadására!

**A rendelet elfogadásához minősített többségű szavazati arány szükséges.**

B u d a p e s t, 2019. február 11.

 **Dr. Láng Zsolt**

 **polgármester**

**Budapest Főváros II. Kerületi Önkormányzat Képviselő-testületének …/2019. (…) önkormányzati rendelete a helyi önkormányzati költségvetési szerveknél foglalkoztatott közalkalmazottak, munkavállalók illetményéről és egyéb juttatásairól szóló 35/2017.(X.27.) önkormányzati rendelet módosításáról**

|  |  |
| --- | --- |
| Jelenlegi szabályozás | Javasolt módosítás |
|  | Budapest Főváros II. Kerületi Önkormányzat Képviselő-testülete Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, Magyarország helyi önkormányzatairól szóló 2011. évi CLXXXIX. törvény 23. § (5) bekezdés 9., 10., 11. és 11.a. pontjaiban foglalt feladatkörében eljárva a következőket rendeli el.  |
| A R. 1.§ (2) bekezdése:A Képviselő-testület kinevezési és megbízási jogkörébe tartozó magasabb vezető beosztású közalkalmazottak és munkavállalók juttatásait a Budapest Főváros II. Kerületi Önkormányzat Képviselő-testületének kinevezési és megbízási jogkörébe tartozó, vezető beosztású közalkalmazottak juttatásaival kapcsolatos egyes kérdéseiről szóló 22/2000.(VII.1.) önkormányzati rendelet szabályozza. | 1.§A helyi önkormányzati költségvetési szerveknél foglalkoztatott közalkalmazottak, munkavállalók illetményéről és egyéb juttatásairól szóló 35/2017.(X.27.) önkormányzati rendelet (továbbiakban: R.) 1.§ (2) bekezdése helyébe az alábbi rendelkezés lép: (2) A Képviselő-testület kinevezési és megbízási jogkörébe tartozó magasabb vezető beosztású közalkalmazottak és munkavállalók juttatásait a Budapest Főváros II. Kerületi Önkormányzat Képviselő-testülete által elfogadott külön önkormányzati rendelet szabályozza.  |
| A R. 2. § (2) bekezdése:A gazdasági vezető, gazdasági igazgató munkabérét kinevezésekor a Képviselő-testület állapítja meg.  | 2.§A R. 2.§ (2) bekezdése helyébe az alábbi rendelkezés lép: (2)A gazdasági vezető, gazdasági igazgató munkabérét kinevezésekor a Képviselő-testület állapítja meg, változtatásairól - a polgármester egyetértésével - az intézményvezető rendelkezik.  |
| A R. 5.§ (1) bekezdése:A közalkalmazottak étkezési hozzájárulásra jogosultak, melynek mértékét a Képviselő-testület az éves költségvetési rendeletében határozza meg. Az étkezési hozzájárulás utalvány formájában havonként kerül kiadásra.A R. 5. § (4) bekezdése: (4)A közalkalmazott részére *hosszúlejáratú, kamatmentes lakásépítési vásárlási*, valamint vissza nem térítendő támogatás adható, amely azonban a folyósítástól számított öt éven belül nem ismételhető. A lakásépítési kölcsön, illetve a vissza nem térítendő támogatás folyósításának, a szerződéskötésnek és a visszafizetésnek a feltételeit a Budapest Főváros II. Kerületi Önkormányzat Képviselő-testületének a kinevezési és megbízási jogkörébe tartozó, vezető beosztású közalkalmazottak juttatásaival kapcsolatos egyes kérdéseiről szóló 22/2000.(VII.1.) önkormányzati rendelet mellékletét képező Szabályzat tartalmazza. | 3.§(1) A R. 5.§ (1) bekezdése helyébe az alábbi rendelkezés lép: (1) A közalkalmazottak étkezési hozzájárulásra jogosultak, melynek mértékét a Képviselő-testület az éves költségvetési rendeletében határozza meg.(2) A R.5.§ (4) bekezdése helyébe az alábbi rendelkezés lép:(4) A közalkalmazott részére *hosszúlejáratú, kamatmentes lakásépítési vásárlási*, valamint vissza nem térítendő támogatás adható, amely azonban a folyósítástól számított öt éven belül nem ismételhető. A lakásépítési kölcsön, illetve a vissza nem térítendő támogatás folyósításának, a szerződéskötésnek és a visszafizetésnek a feltételeit a Budapest Főváros II. Kerületi Önkormányzat Képviselő-testülete által elfogadott külön önkormányzati rendelet tartalmazza.  |
| A R 7.§ (3) bekezdése: A 4. § (1) bekezdésében adható elismerés az Önkormányzat mindenkori költségvetésében biztosított.  | 4.§A R.7.§(3) bekezdése helyébe az alábbi rendelkezés lép: (3) A 4. § (1) bekezdésében adható dicsérethez járó anyagi elismerés forrása az Önkormányzat mindenkori költségvetésében biztosított.  |
|  | 5.§Jelen rendelet a kihirdetés napját követő napon lép hatályba és az azt követő napon törvény erejénél fogva hatályát veszti. |

**Budapest Főváros II. Kerületi Önkormányzat Képviselő-testületének …/2019. (…) önkormányzati rendelete a helyi önkormányzati költségvetési szerveknél foglalkoztatott közalkalmazottak, munkavállalók illetményéről és egyéb juttatásairól szóló 35/2017.(X.27.) önkormányzati rendelet módosításáról**

Budapest Főváros II. Kerületi Önkormányzat Képviselő-testülete Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, Magyarország helyi önkormányzatairól szóló 2011. évi CLXXXIX. törvény 23. § (5) bekezdés 9., 10., 11. és 11.a. pontjaiban foglalt feladatkörében eljárva a következőket rendeli el.

1.§

A helyi önkormányzati költségvetési szerveknél foglalkoztatott közalkalmazottak, munkavállalók illetményéről és egyéb juttatásairól szóló 35/2017.(X.27.) önkormányzati rendelet (továbbiakban: R.) 1.§ (2) bekezdése helyébe az alábbi rendelkezés lép:

„(2) A Képviselő-testület kinevezési és megbízási jogkörébe tartozó magasabb vezető beosztású közalkalmazottak és munkavállalók juttatásait a Budapest Főváros II. Kerületi Önkormányzat Képviselő-testülete által elfogadott külön önkormányzati rendelet szabályozza.”

2.§

A R. 2.§ (2) bekezdése helyébe az alábbi rendelkezés lép:

„(2) A gazdasági vezető, gazdasági igazgató munkabérét kinevezésekor a Képviselő-testület állapítja meg, változtatásairól - a polgármester egyetértésével - az intézményvezető rendelkezik.”

3.§

(1) A R. 5.§ (1) bekezdése helyébe az alábbi rendelkezés lép:

„(1) A közalkalmazottak étkezési hozzájárulásra jogosultak, melynek mértékét a Képviselő-testület az éves költségvetési rendeletében határozza meg.”

(2) A R. 5.§ (4) bekezdése helyébe az alábbi rendelkezés lép:

„(4) A közalkalmazott részére *hosszúlejáratú, kamatmentes lakásépítési vásárlási*, valamint vissza nem térítendő támogatás adható, amely azonban a folyósítástól számított öt éven belül nem ismételhető. A lakásépítési kölcsön, illetve a vissza nem térítendő támogatás folyósításának, a szerződéskötésnek és a visszafizetésnek a feltételeit a Budapest Főváros II. Kerületi Önkormányzat Képviselő- testülete által elfogadott külön önkormányzati rendelet tartalmazza.”

4.§

A R.7.§(3) bekezdése helyébe az alábbi rendelkezés lép:

„(3) A 4. § (1) bekezdésében adható dicsérethez járó anyagi elismerés forrása az Önkormányzat mindenkori költségvetésében biztosított.”

5.§

Jelen rendelet a kihirdetés napját követő napon lép hatályba és az azt követő napon törvény erejénél fogva hatályát veszti.

|  |  |
| --- | --- |
| Dr. Láng ZsoltPolgármester | dr. Szalai TiborJegyző |

ÁLTALÁNOS INDOKOLÁS

A helyi önkormányzati költségvetési szerveknél foglalkoztatott közalkalmazottak, munkavállalók illetményéről és egyéb juttatásairól szóló 35/2017.(X.27.) önkormányzati rendelet módosítását a 2019. január 1-jén hatályba lépő jogszabályváltozás teszi szükségessé.

RÉSZLETES INDOKOLÁS

1.§-hoz

A rendelet hatályáról rendelkezik.

2.§-hoz

A gazdasági igazgató, gazdasági vezető munkabére megállapításának és annak változtatásának hatáskörét szabályozza.

3-4. §-hoz

A fenntartó által biztosított juttatásokat a jogszabályváltozásnak megfelelően módosítja.

5.§-hoz

A hatályba lépésről rendelkezik.